Kinnitatud:

04.september 2019. nr. 5 - 71

Harjumaa Spordiliit

juhataja Sirje Tikerpäe

# HARJUMAA 2019. a. MEISTRIVÕISTLUSED KIIRMALES

**J U H E N D**

**I EESMÄRK**

**1.** Pakkuda Harjumaal (siin ja edaspidi mõeldakse märksõna Harjumaa all Harju maakonna territooriumit ilma Tallinna linnata) õppivatele, elavatele või töötavatele või Harjumaa omavalitsusüksuste spordiklubides tegutsevatele maletajatele võistlemisvõimalust.

**2.** Selgitada Harjumaa 2019. aasta meistrid ja noortemeistrid (kolmes vanuseklassis) kiirmales.

## II AEG, KOHT JA REGISTREERIMINE

**3.** Võistlused toimuvad:

**5. oktoobril 2019 Viimsi Kooli suure õppehoone aatrium, Randvere tee 8, Haabneeme alevik, Viimsi vald, Harjumaa.**

Võistlejate täiendav registreerimine ja eelregistreerimise käigus esitatud andmete täpsustamine toimub võistluspäeval kell 10.00 - 10.30. Võistluste algus kl. 11.00.

**4.** *Eelregistreerimine*:

Võistluse parema korralduse huvides on spordiklubidel ja üksikvõistlejatel soovitav teostada eelregistreerimine. Seda saate teha Spordiliidu kodulehel [www.harjusport.ee](http://www.harjusport.ee)

asuval registreerimisvormil.

**NB! Elektrooniliselt spordiliidu kodulehel täidetaval registreerimisvormil on väga tähtis, et te täidate kõik nõutavad väljad**

Eelregistreerimisel tuleb võistleja kohta teatada: ees ja perekonnanimi, täpne sünniaeg, olemasolul spordiklubi, keda ta esindab, elukohajärgne omavalitsusüksus (vald, linn) ja olemasolul ELO koefitsent.

**5.** Võistlejate eelregistreerimine on soovitav teostada hiljemalt **3. oktoobriks 2019**:

1. Spordiliidu kodulehel oleval vormil

2. e-posti aadressil: [harju.spordiliit@harjusport.ee](mailto:harju.spordiliit@harjusport.ee)

**6.** *Registreerimine*

Võistlejate konkreetne nimeline registreerimine toimub võistluspäeval ja lõpeb 30 minutit enne võistluste algust, s. t. kl. 10.30.

Registreerimiseks palume kasutada juhendile lisatud vormikohast registreerimislehte.

## IV OSAVÕTJAD

**7.** Võistlustest lubatakse osa võtta kõigil Harjumaa linnades ja valdades elavatel või töötavatel sportlastel, Harjumaa koolide õpilastel või Harjumaa omavalitsusüksuste spordiklubide liikmetel.

Osavõtjate arvu võistlustel ei piirata.

## V KORRALDAMINE JA TULEMUSTE ARVESTAMINE

**8.** Võistlused korraldab ja viib läbi Harjumaa Spordiliit koos Viimsi Maleselts Apones-iga ja MTÜ-ga Viimsi Mõttesport.

**Võistluste süsteem:**

Täiskasvanutele:

Toimub kaks turniiri – meestele ja naistele eraldi (naismaletajate väikese osavõtjaarvu korral võidakse nad lülitada meesteturniiri koosseisu).

Mängitavate voorude arv ja täpne ajakontroll selgub kohapeal, sõltuvalt kohaletulnud võistlejate arvust.

Eeldatavalt mängitakse 7 vooru šveitsi süsteemis ajakontrolliga 2x15 minutit, iga käigu eest lisandub 2 preemiasekundit.

##### Noortele

Toimub üks turniir – koos poistele ja tüdrukutele. Selgitatakse noorte absoluutne paremusjärjestus, mille alusel tuuakse välja paremad oma gruppides ja vanuseklassides.

Mängitavate voorude täpne arv ja ajakontroll selgub kohapeal, sõltuvalt kohale tulnud võistlejate arvust.

Prognoositavalt mängitakse 7 vooru šveitsi süsteemis ajakontrolliga 2x15 min.

**9.** Lõpliku otsuse võistluste korraldussüsteemi kohta langetavad korraldajad ja võistluste peakohtunik kohapeal ning see sõltub osalejate arvust.

**10.** Paremusjärjestuse määramine võrdse arvu partiipunktide korral:

A *šveitsi süsteemis individuaalturniiril –*

1) omavaheline kohtumine (kui kõik kohajagajad on omavahel mänginud);

2) kärbitud Buchholz-1 (vastaste punktisumma ilma nõrgema summata),   
3) kärbitud Buchholz-2 (vastaste punktisumma ilma kahe nõrgema summata).

Vaba vooru eest arvestatakse võistlejale punkt. (Süsteemi „võit 1; kaotus 0; viik 0,5 p.” puhul.)

B *ringsüsteemis turniiril –*

1) omavaheline kohtumine (kui kõik kohajagajad on omavahel mänginud),   
2) Bergeri süsteem,  
3) võitude arv

**11.** Mobiiltelefonide kasutamine mängu ajal mistahes viisil on keelatud.

### 12. Vanuseklassid

täiskasvanud (mehed ja naised) - absoluutne

kuni 10 aastased poisid ja tüdrukud - sünd. 2009. a. ja hiljem

kuni 14 aastased poisid ja tüdrukud - sünd. aastail 2005–2008

kuni 18 aastased noormehed ja neiud - sünd. aastail 2001–2004

## VI AUTASUSTAMINE

**13.** Parimale mehele ja naisele omistatakse Harjumaa meistri nimetus. Absoluutarvestuses I–III kohale tulnud mehi ja naisi autasustatakse Harjumaa meistrivõistluste medali ja Harjumaa Spordiliidu diplomiga.

Noorte arvestuses omistatakse võitjale vastava vanuseklassi Harjumaa meistri nimetus.

Kõikide vanusegruppide kolme paremat poissi ja tüdrukut autasustatakse Harjumaa vanuseklasside meistrivõistluste medalite ja Harjumaa Spordiliidu diplomitega

**VII ÜLDISELT**

**14.** Kõik võistluste läbiviimisega seotud kulud kannab Harjumaa Spordiliit, välja arvatud võistlejate lähetamisega seotud kulud.

**15.** Kõik juhendis määratlemata küsimused lahendab võistluste peakohtunik koos võistluste organisaatoriga kohapeal.

Täpsemat informatsiooni saab telefonil 5165092. (Rein Suppi) või 53496452 (Margus Sööt)

**VIII KOHTUNIKEKOGU**

Võistluste peakohtunik on FA Askold Nassar